**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՀՈՒՆԻՍԻ 29-Ի N 867 ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և ակտի ընդունման անհրաժեշտությունը**

Ներկայում Հայաստանի Հանրապետության կառավարության 2002 թվականի հունիսի 29-ի «Հայաստանի Հանրապետությունում դեղերի արտադրության, դեղատնային գործունեության, կազմակերպությունների կամ անհատ ձեռնարկատերերի կողմից բժշկական օգնության և սպասարկման իրականացման լիցենզավորման կարգերը և նշված գործունեությունների իրականացման լիցենզիայի ձևերը հաստատելու մասին» N 867 որոշման համաձայն դեղատնային գործունեության, բժշկական օգնության և սպասարկման իրականացման լիցենզիա ստանալու համար ներկայացված փաստաթղթերում առկա տեղեկությունների համապատասխանության ստուգաճշտումը լիազոր մարմնի կողմից իրականացվում է լիցենզավորման ենթակա գործունեության իրականացման վայրում ուսումնասիրություն իրականացնելու միջոցով, սակայն այլ վայրում ևս լիցենզավորման ենթակա նույն գործունեությամբ զբաղվելու կամ լիցենզավորման ենթակա գործունեության իրականացման վայրի փոփոխման լիցենզավորման դեպքերում լիազոր մարմնի կողմիցլ իցենզիա ստանալու համար ներկայացված փաստաթղթերում առկա տեղեկությունների համապատասխանության ստուգաճշտում իրականացնելու իրավական կարգավորւմը բացակայում է, ինչը օրենքի առաջ հավասարության սկզբունքի խախտում, այլ տնտեվարող սուբյեկտների համեմատ անհավասար պայմաններ և նախքան լիցենզավորումը լիցենզավորման պահանջների և պայմանների համապատասխանության ստուգաճշտման անհնարինություն է առաջացնում, որի հետևանք էլ կարող է լինել ոչ պատշաճ բժշկական օգնության և սպասարկման տրամադրում, ինչը վկայում է Հայաստանի Հանրապետության կառավարության 2002 թվականի հունիսի 29-ի N 867 որոշման լրացումներ կատարելու անհրաժեշտության մասին:

1. **Կարգավորման նպատակը և բնույթը**

Նախագծով նախատեսվում է լիազոր մարմնի կողմից լիցենզիա ստանալու համար ներկայացված փաստաթղթերում առկա տեղեկությունների համապատասխանության ստուգաճշտում իրականացնել նաև դեղատնային գործունեության, բժշկական օգնության և սպասարկման իրականացման այլ վայրում ևս լիցենզավորման ենթակա նույն գործունեությամբ զբաղվելու կամ լիցենզավորման ենթակա գործունեության իրականացման վայրի փոփոխման լիցենզավորման դեպքերում` լիցենզավորման ենթակա գործունեության իրականացման վայրում ուսումնասիրություն իրականացնելու միջոցով:

1. **Նախագծի մշակման գործընթացում ներգրավված ինստիուտները, անձինք**

Նախագիծը մշակվել է Առողջապահության նախարարության լիցենզավորման գործակալության կողմից:

1. **Ակնկալվող արդյունքը**

Նախագծի ընդունմամբ կապահովվի դեղատնային գործունեության, բժշկական օգնության և սպասարկման իրականացման լիցենզավորման բոլոր դեպքերում լիցենզավորման պահանջների և պայմանների նախնական ստուգաճշտում, ինչը հնարավորություն կտա ապահովելու լիցենզավորման ենթակա գործունեության իրականացման պատշաճ մակարդակը, ինչպես նաև կապահովվի օրենքի առջև բոլորի հավասարության սկզբունքի իրացումը: